สวัสดีค่ะ มีอาการหายใจไม่อิ่มจุกแน่นที่คอ เป็นๆหายๆ เท่าที่สังเกตุน่าจะ4-5เดือนเป็นครั้งนึงค่ะ เป็นแต่ละครั้งประมาณ1-2อาทิตย์ค่ะ ไม่ทราบว่าสาเหตุเกิดจากอะไรคะ มีอาการนอนไม่หลับมาประมาณ1ปีแล้วค่ะ คิดว่าตัวเองเครียดแต่ก็ไม่รู้ว่าเครียดเรื่องอะไร ไม่ทราบว่ามันเกี่ยวกันมั๊ยคะ
สวัสดีค่ะ อาการหายใจไม่อิ่ม จุกที่คอ อาจเกิดจาก-กรดไหลย้อน-กระเพาะอาหารอักเสบหรือมีแผลในกระเพาะอาหาร-เนื้องอกที่กระเพาะอาหารหรือหลอดอาหาร อาจทำให้จุกท้องเรื้อรัง กินได้น้อย น้ำหนักลด กลืนลำบาก-มีก้อนในลำคอจากสาเหตุอื่นๆเช่น โรคไทรอยด์โต เนื้องอกต่อมไขมัน ต่อมน้ำเหลืองโตกรดไหลย้อน เป็นภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยจะรู้สึกแสบร้อนกลางอก เรอเปรี้ยว แน่นอก จุกคอ มีน้ำรสเปรี้ยวหรือขมไหลย้อนขึ้นมาในปากและคอ ไปจนถึงกลืนอาหารได้ลำบาก คลื่นไส้การดูแลตัวเองเบื้องต้น เน้นการปรับพฤติกรรมเช่น รับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟหากปฏิบัติตามคำแนะนำข้างต้นแล้วยังไม่ดีขึ้น ควรพบแพทย์เพื่อตรวจเพิ่มเติมอย่างละเอียด กรดไหลย้อนรักษาด้วยการให้ยาลดกรด ส่วนกลุ่มโรคอื่นๆก็จะรักษาตามสาเหตุนั้นๆค่ะ